Tere tulemast taas "Piiblikohvikusse"!
Täna räägime Piiblist, Piibli tõlkimisest
ja uuest soomekeelsest piiblitõlkest.
Mul on külas pastor Asko Kariluoto. - Tere tulemast! - Aitäh.
- Oled Raamattu Kansalle seltsi esimees.
Kohe räägime seltsist ja selle uuest piiblitõlkest lähemalt.
Räägi kõigepealt, kuidas sa usu juurde sattusid.
- See on mulle endalegi üllatus.
Raske on midagi konkreetset öelda.
Mul puudub vaimne, kristlilk taust.
Ema tegutses Töörahvaliikumises,
mistõttu lapsepõlvest meenuvad punalipud.
Mingil põhjusel, mis mind imestama ja tänama paneb,
sattusin vaimsete asjade juurde
ja üsna noorena ka isikliku usuletulemiskogemuseni.
See on minu jaoks suur ime ja arm.
See oli väga ebatõenäoline, kuid juhtus siiski.
- On suurepärane, et Jumala arm ulatub kõikjale.
Vähehaaval oled jõudnud ka piiblitõlkimistöö juurde.
Kasutan hetkel Rahvapiibli üsna uut tõlget.
Oled selle seltsi esimees.
Kust sündis sellise piiblitõlke idee?
- Kasutan ise sama piiblitõlget, kuigi teist värvi kaantega.
Idee sündis samaaegselt Soome uue piiblitõlke algusega.
Kui uued tõlkenäited avalikkusse jõudsid...
See pole vaid ühe uskkonna projekt.
Erinevates ringkondades tekkis mõte, et Soome peaks püüdma säilitada
konservatiivsemat tänapäevast tõlget, mis põhineb sõnasõnalisusel
rohkem kui uuemad tõlked, kus kasutati dünaamilisemat,
vabamat tõlkepõhimõtet.
Kristlasi ühendas mõte, et Soomes peaks olema ka
sõnasõnalisem konservatiivsem tõlge,
mis on siiski piisavalt tänapäevases soome keeles.
Nii see selts sündis ja alustas tegevust 1987,
ning on toiminud siiani.
Uus tõlge avaldati 2012. a augustis.
- See võttis üle 20 aasta.
- Piiblimaraton.
- Kui palju inimesi tõlketöös osales?
- Raske on täpselt öelda. Sõltub, keda tõlkijaks pidada.
Tuumikrühma kuulus ca 20 inimest
ja põhitõlkijate hulka ca 10 isikut.
- Milliseid väljakutseid
sa uue soomekeelse Piibli tõlkeprotsessi juures nägid?
- Kui tõlkepõhimõtteks võetakse pigem sõnasõnalisus kui dünaamika,
kus võib vabamalt tõlkida ja mitmeid algkeele sõnu ignoreerida,
on suurim igapäevane väljakutse ja võitlus soome keele
ja algkeele sõnasõnalisuse ühtlustamine.
See on üsna võimatu.
Püüdsime teha tõlget, mis on võimalikut täpne,
kuid siiski ustav algtekstile.
Väljakutseks on ka tänane keel, heebrea ja kreeka keel,
mis on väga erinevad.
See oli suurim väljakutse.
Tuli olla valvel, et tõlkija endale liiga suuri vabadusi ei luba.
Kuid samas tuli püüelda mõistetava tänapäeva keele suunas
nii palju kui võimalik.
See polnud lihtne kooslus, kuid andsime oma parima.
Seetõttu töö nii kaua kestiski, nagu piiblitõlketöö tavaliselt.
- Kui rääkida dünaamilise ja sõnasõnalise tõlke erinevusest,
kuidas sa seda seletaksid?
Ütlesid, et dünaamilise tõlke puhul võidakse sõnu ära jätta.
Heebrea ja kreeka keel on soome keelest väga erinevad.
Kas dünaamiline tõlge tähendab, et püütakse väljendada lause mõtet
sõnade järjekorra ja muu pärast muretsemata? - Just.
Piiblitõlkekomitee määras tõlkepõhimõtteks
dünaamilise sõnasõnalisuse.
Ei tahetud tõlkida ükshaaval kreeka- ja heebreakeelseid sõnu,
vaid püüti väljendada algkeele mõtet ja tundesisu.
See on väga praktiline tõlkeprintsiip,
kuid sisaldab liiga vaba tõlgendamise ohtu,
kui pole vaja muretseda algkeele üksikute sõnade pärast.
Sõnasõnalisem tõlkepõhimõte,
kuigi täiuslikku sõnasõnalisust pole võimalik saavutada,
sisaldab väga suurt võimalust
ja vastutust tõlkija jaoks,
et ta ei tõlgiks liiga vabalt ega läheks algtekstist liiga kaugele.
- Tuleks edastada algteksti, mitte niivõrd oma tõlgendust.
- Täpselt. Tekst ei tohiks sisaldada liigselt tõlkija tõlgendusi.
See on üks raskemaid kooslusi Piibli tõlkimise juures,
kuna kreeka ja heebrea keeled on soome keelest väga erinevad.
- Nii palju, kui seda lugenud olen, on see üsna lähedal vanemale,
1917. a soomekeelsele tõlkele,
ehk siis üleeelmisele tõlkele.
Kas selleski järgiti pigem sõnasõnalisuse printsiipi?
- Jah. 1933.-38. a Kirikuraamat tõlgiti sõnasõnalisuse põhimõttel
nii palju kui vähegi võimalik.
- Sellepärast need veidi sarnased ongi.
- Jah. Sest tõlkepõhimõte on mõnes mõttes sama.
Uues Kirikuraamatus püüti väljendada algteksti mõtet ja tundesisu,
mis on iseenesest hea mõte, kuna annab suurema vabaduse,
kuid ka võimaluse, et tekst pole siiski piisavalt täpne.
- Milline on olnud uue tõlke vastuvõtt?
Hetkel eksisteerib nahkkaantega versioon
ja peagi antakse välja ka pehmekaaneline taskuformaat.
- Vastuvõtt on olnud väga positiivne ja hea.
Piiblit armastavaid kristlasi on Soomes igas ringkonnas.
On ka kristlasi, kellele on oluline piiblitõlke põhimõte.
Vastuvõtt on olnud rohkemgi kui positiivne.
Rahvapiibli versiooni loetakse paljudes eri kirikutes.
Me ei võitle ühegi teise tõlke vastu.
Uuel Kirikuraamatul on oma koht ja ülesanne,
kuid meie meelest vajas Soome ka sõnasõnalisemat piiblitõlget,
mis on siiski tänapäevases keeles.
- Räägime veidi Piiblist. Kõigepealt üks isiklik küsimus:
enamuse oma eluajast oled olnud pastor,
nüüd ka Rahvapiibli Seltsi esimees.
Piibel on mänginud su elus väga keskset rolli.
Kui oluline on Piibel sinu usuelus olnud?
- See polegi nii lihtne küsimus.
Ehk peaks alustama võrdlusega.
Jeesus kasutas palju võrdumeid, ehk võin minagi üht kasutada.
Kui oluline on leib, meie igapäevane toit?
Sama tähtis on ka Jumala Sõna, minule ja kõigile kristlastele
See on meie vaimulik toit.
- Ehk siis korvamatu. - Tõepoolest.
- Sul on pikk pastoritöö kogemus.
Kas täheldad mingit muutust Piibli suhtes,
kas paremas või halvemas suunas?
Oled olnud nelipühi koguduses.
Kas näed kristlaskonna suhtumises mingit muutust selles osas?
- See on hea küsimus.
Vastus pole niivõrd ühetähenduslik.
Osaliselt on kindlasti nii,
et muutus suhtumises Piiblisse on mõnes mõttes lõdvem.
Kuid samas näib, et paljudele kristlastele
on tähtsamaks muutunud Piibel ja selle sõnum.
Tundub, et siin on kõrvuti kaks erinevat suundumust -
teatud loobumine Jumala sõnast,
ja samas Piibli tähtsuse kasvamine paljude jaoks.
- Kas inimesed saavad piisavalt juhtnööre Piibli lugemiseks
ja samas ka piibliõpetust?
- Piibliõpetus on olemas paljudes ringkondades.
Minu esindatavas liinis, teistes ärkamisliikumistes,
ja paljudes teistes kirikutes,
on õpetus tähtsale kohale tõusnud.
Piibliõpetust saab küll palju -
piiblikoolid, piibliõpetus kogudustes.
Võib öelda, et see on tänapäeval hea,
ja seda pakutakse täna rohkem, kui minu noorusajal.
- Seda on tore kuulda.
Piiblist rääkides küsib lõpuks ikka keegi:
kas usuelu tuum pole mitte Jeesus?
Miks te nii palju Piiblist räägite?
Kuidas vastaksid inimesele, kelle meelest on keskne sõnum Jeesus
ja miks Piiblist nii palju räägitakse?
- Küsiksin vastu: Kes on Piibli keskne tegelane?
Ja kust Piibli keskse tegelase näojooni ja Tema isiku leida võib?
Kirjutatud Jumala Sõnast.
Seepärast ongi Piibel nii tähtis.
Kui meil Piiblit poleks,
poleks meil kristlastena õigupoolest midagi konkreetset.
- Arusaam Jeesusest võib kergelt moonduda,
kui me pidevalt ei kontrolli, et tegemist on Jeesusega,
keda kujutab Piibel? - Täpselt.
Piibel maalib pildi Jeesusest meie silme ette.
Mujalt me Teda sel moel ei leia. Piibel on raamat,
mis Temast räägib juba Vanas Testamendis;
räägib Tema sünnist ja Tema kunagisest tulemisest
Messia, Päästja ja Lunastajana.
Ja Uues Testamendis räägitakse, kuidas Jeesus maailma sündis,
kuidas Ta elas ja suri.
Need on loovutamatud põhitõed.
- Kui mõelda Jeesuse suhtumisele Piiblisse,
oli see väga usaldav.
Ta ei kritiseerinud kunagi Piiblit, ehk siis omaaegset Vana Testamenti.
- Ei. Jeesus ütles korduvalt: Kirjutatud on.
Sellele Ta toetus ja selleks õhutab Ta meidki.
Kirjutatud on.
- Vaadeldes Piibli usaldusväärsust, ütlevad paljud,
et Piiblis on põhimõtteliselt häid asju,
kuid ajalooliselt on see vigane.
Oled pidanud jälgima nii pastori kui Rahvapiibli Seltsis tõlkimist,
kus käiakse väga täpselt mööda jooni.
Kas sinu usaldus Piibli paikapidavusse
ja usaldusväärsusesse on kasvanud või on tekkinud küsimusi?
- Võin ausalt öelda, et kui võimalik, siis on kindlasti kasvanud,
mitte mingil juhul vähenenud selle protsessi jooksul.
Piibel on nii tugev raamat.
Selle sisu on nii võimas, et ma ei mõista,
kuidas selle teksti ääres viibides saab kõikuda usaldus selle sõnumisse.
See on minu isiklik seisukoht.
- Vahel kohtab sõpru, keda valdab süütunne,
et nad ei loe piisavalt Piiblit.
On sul mõni nõuanne inimesele, kes arvab, et loeb vähe Piiblit?
Meil kõigil on kiire, kindlasti sinulgi.
On sul mõni praktiline nõuanne, kuidas peaks Piibliga algust tegema?
- See on paljuski isiklik asi.
Mõni on hommikuse, mõni õhtuse unega.
Mõni ei maga peaaegu üldse.
Muud nõuannet pole, kui peale hakata.
Tee lihtsalt vastav otsus.
Vajame kõik igapäevaselt leiba.
Isegi väikse, igapäevase leivaannuse juures
juhtub tihti nii, et süües kasvab isu.
Kui aga üldse ei söö, võib isu ära kaduda.
Siis võib juhtuda, et inimene jääb vaimselt nälga.
- Äsjaöeldu oli väga huvitav.
Isegi uurimuste andmeil on Piibel raamat,
mida üha enam lugedes kasvab ka inimeste usaldus.
- Täpselt. See on fakt.
Piibel pole vaid trükimust, paber ja nahkkaaned.
Kaante vahel on elav, väeline sõna,
mis täidab oma eesmärgi.
- Tundub, nagu sünnitaks see usaldust enda vastu.
- Täpselt. Ja seda süües kasvab ka nälg.
Seegi on üks Piibli saladus.
- Aitäh, Asko Kariluoto, et rääkisid uuest soome piiblitõlkest.
Soovitan soojalt kõigil see tõlge hankida ja seda lugeda.
Õnnistust teie edaspidisele tööle ja antud tõlke levitamisele!
- Aitäh.
- Aitäh, head vaatajad!
Soome on õnnistatud maa - meil on omakeelne Piibel.
Kahjuks pole seda veel kõigil inimestel maailmas.
Meil on mitu tõlget, millest uusim Piibli terviktõlge
on Raamattu kansalle (Rahvapiibel), kus on nii Vana kui Uus Testament.
Jumala sõna tekitab seda lugedes nälga enda vastu.
Õnnistatud nädalat!
Kohtumiseni nädala pärast taas "Piiblikohvikus"!
Kristlik teletöö on tiimitöö.
Selles osaleb vastavalt oskustele suur hulk inimesi.
Tahaksin õhutada sind seda tööd rahaliselt toetama.
Võid toetada Eesti TV7 tööd ja tegevust helistades meie annetustelefonile
kuhu helistades annetad 7 eurot. Helista julgesti 900 1777. Täname!
Aitäh osalemast!
Kristlikke saateid on raske teha ilma üksikisikute toetuseta.
Tõlge: Monika Jaaguri